NaiveNeuron/SloPal huggingface dataset:
M. Lajčák, minister zahraničných vecí SR: (2010-02-03):
Chcel len povedať veľmi rýchlo, že pokiaľ ide o tú hranicu medzi stabilizáciou a rigidizáciou, snažili sme sa naozaj do zákona dať veci, ktoré sú trvalého rázu, a nie operatívneho, a na podzákonné normy riešiť veci, ktoré naozaj vyžaduje, aby sme boli flexibilní. Je to vymedzenie pojmov a zároveň definícia vzťahov ministerstva voči zamestnancom. A myslím si, že nebude nutné, keď teda zákon bude prijatý, aby sme ho príliš často museli takýmto spôsobom novelizovať. Pokiaľ ide o dopad na štátny rozpočet. Vidíte v texte zákona, že je presne vyčíslený, tak ako ste spomínali, pani poslankyňa, na jednotlivé roky a je aj rozdelený na jednotlivé rezorty, ktoré vysielajú svojich pracovníkov do zahraničia. Rezorty s tým počítajú. My v zásade počítame s tým, že tie ustanovenia o kompenzácii v prípade vyslania na zastupiteľské úrady so sťaženými životnými podmienkami, že to by sme odložili k 1. januáru, ale platby odvodov sme schopní alebo rátame s tým, že by sme okamžite po vstupe zákona do platnosti ho začali uplatňovať, lebo viete, že naozaj sme v situácii, že nám súčasná prax rozdeľuje rodiny, čo nie je normálne. Ministerstvo zahraničných vecí, ktoré má najväčšiu časť ťarchy tohto rozpočtu s týmto ráta a budeme pripravení naozaj tento zákon uplatňovať nie na úkor kvality zahraničnej služby. Pokiaľ ide o tie pripomienky k § 5, § 7. Vychádzame z noriem, vlastne odvolávame sa na príslušné predpisy a zákony Slovenskej republiky. V zásade ich citujeme. Takýmto spôsobom sa pozrieme na to, teda do akej miery sa to dá zostručniť a rovnako tak aj pokiaľ ide o oficiálnu rozvojovú pomoc aj zakomponovať do písm. h). Poznámku ohľadom sprevádzajúcich osôb. Tu sme zase vychádzali z ustanovení Občianskeho zákonníka. Takže ako hovorím, toto je lex specialis, ktorý dopĺňa existujúcu právnu základňu Slovenskej republiky. A ďakujem pánovi predsedovi zahraničného výboru, že spomenul práve ten aspekt rozdelených rodín, ktorý naozaj vnímame ako problém a problém vysielania ľudí na zastupiteľské úrady v krajinách, kde je výrazne sťažený životný režim. Takže veľmi pekne ďakujem za všetky tieto pripomienky a verím, že s vašou pomocou budeme mať možnosť diskutovať podrobnejšie o zákone v rámci jednotlivých výborov, ktorým bol pridelený. Ďakujem pekne.
Grendel, Gábor, podpredseda NR SR (2022-02-03):
Dávam slovo ešte spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi.
V. Veteška, podpredseda NR SR: (2007-05-10):
Teraz dávam slovo pánovi poslancovi Korbovi, ktorého určil navrhnutý gestorský výbor pre pôdohospodárstvo, životné prostredie a ochranu prírody. Nech sa páči, pán poslanec.
Paška, Pavol, predseda NR SR (2012-09-21):
Hlasujeme. (Hlasovanie.) 139 prítomných, 87 bolo za, 9 proti, 41 sa zdržalo, 2 nehlasovali. Schválili sme návrh novely zákona č. 568 o celoživotnom vzdelávaní. Pán poslanec Puci bude uvádzať v prvom čítaní hlasovanie o návrhu poslancov Magdy Košútovej a Mariána Záhumenského na vydanie zákona č. 491 o organizovaní trhu s vybranými poľnohospodárskymi výrobkami. Je to tlač 198. (Hlasovanie o návrhu poslancov Národnej rady Slovenskej republiky Mariána ZÁHUMENSKÉHO a Magdy KOŠÚTOVEJ na vydanie zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 198.)
Kaník, Ľudovít, poslanec NR SR (2014-05-14):
Ďakujem za reakcie. Ja určite by som nenamietal, keby to bolo len o tom, že status sa dá, poriadok sa zavedie, pravidlá.	Ale pod týmto pláštikom je niečo, to podstatné, čo mi vadí. A to je to, že musí, absolvuje, zapíše sa, stane sa člen. Viete, tieto prinucovacie veci, ktoré sú zbytočné. Dnes naozaj, keby tam bolo napísané, preto navrhujem na dopracovanie, že túto prácu môžu vykonávať všetci, ktorí aj dnes tie kritériá spĺňali a uznajme si, že naozaj to nemusí byť len absolvent sociálnej práce. Môže to byť psychológ, špeciálny pedagóg a ja neviem kto všetko ešte iný. To sa dá zadefinovať, ale musí to byť širšie a potom to nebude účelovo len pre niekoho voda na mlyn. Aj keď tam nebude, že musí absolvovať školenia. Veď ten, kto tú prácu vykonáva, ich absolvuje tak či tak aj bez slovka musí. Ale keď tam dáte musí a povinnosť, okamžite vytvárate zdroj pre niekoho, kto zabezpečuje tie školenia, a to je zlé, to. A hlavne súhlasím s tým, čo pani Tomanová povedala, že to je najhoršie platená práca, žiaľbohu, ale týmto zákonom nebude lepšie platená. Naopak, tie peniaze sa ešte odčerpajú na iné sprievodné náklady, ktoré by nemuseli byť. Tak sa radšej zamerajme na to, aby bola lepšie platená, aby sa nemuselo odlievať tie peniaze inde, a poriadok tam vnesme. Kľudne. S tým naozaj nebudem namietať ani povýšenie tej, spoločenského významu tejto práce, ale nenechajme sa oklamať tým pláštikom a viďme pod povrch. A na to som sa snažil poukázať.
Fronc, Martin, poslanec NR SR (2010-12-10):
Po druhé to, čo hovoríte, že sa predlžuje a odkladá znižovanie počtu žiakov v triedach, no tak to sa mi zdá plač nad rozliatym mliekom, ktoré ste rozliali, pretože vtedy som vás upozornil, že keď to nebude pokryté finančne, tak sa to nedá urobiť, pretože jednoducho treba zaplatiť väčší počet učiteľov, aj som vám dal odpočet, že treba na to asi miliardu korún. A tretie, ktoré ste povedali, že normatívne financovanie spôsobilo tieto problémy, ktoré ste uvádzali, konkrétne, že kdekto sa hlásil aj nekvalitný na školu, no, to je podľa mňa veľmi falošné. Falošné v tom, že som vám povedal, že treba ďalej konať, zmeniť normatívne financovanie tak, aby časť finančných prostriedkov na školy išla na základe kvalitatívnych výsledkov z objektívnych meraní. A nielen to, že som vám to povedal, ja som tu dal aj návrh zákona v tomto zmysle a ste ho hodili do koša. No tak ako ja si myslím, že keď ste toto urobili, tak ste jednoducho spôsobili, áno, že naďalej sa deje to, že aj tí, ktorí nemajú na to predpoklady, študujú na stredných školách, kde jednoducho by študovať nemali. Ale tak, ako ste to povedali, to pokladám, pani kolegyňa, za veľmi, veľmi falošné.
Šimečka, Michal, podpredseda NR SR (2023-11-14):
Pán poslanec Michal Kapuš.
Markovič, Peter, poslanec NR SR (2011-04-01):
Áno, pán podpredseda. Takže myslel som, že sa ho ani nedotknem, ale odložím ho.
Pellegrini, Peter, predseda NR SR (2015-11-11):
Prezentujme sa a hlasujme o návrhu zákona ako o celku s odporúčaním gestorského výboru návrh zákona schváliť. (Hlasovanie.) Prítomných 129 poslancov, za hlasovalo 80, zdržalo sa 46, nehlasovali 3 poslanci. Konštatujem, že sme schválili vládny návrh novely zákona č. 434/2010 Z. z. o poskytovaní dotácií v pôsobnosti ministerstva kultúry. Ďalej poprosím pána poslanca Náhlika, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov v znení neskorších predpisov a ktorým sa menia a dopĺňajú niektoré zákony (tlač 1631, bod 21 schváleného programu. Nech sa páči, pán poslanec.
M. Kovačócy, poslanec: (2010-01-29):
No ale chcem sa vrátiť k tým demonštráciám v roku 2005. Áno, bolo to pred Úradom vlády, boli dve. Dobre ste to povedali, pán poslanec Palko, len ste ešte zabudli dodať k tomu to b), čo nasledovalo potom. Ako ste chodili večer iniciatívne sám po útvaroch, vo večerných hodinách, ako ste sťahovali príslušníkov polície zo stálych služieb a motorizovanej jednotky, čím ste sám si neuvedomili, že ohrozujete bezpečnosť občanov, a keď ste ich zvolali do zasadačiek na útvaroch, ste povedali tri strohé vety: „Ešte raz bude niekto protestovať, bude prepustený z Policajného zboru.“ Ďakujem. (Potlesk.)
Schlosár, Rastislav, poslanec NR SR (2019-02-06):
Ďakujem kolegom za faktické poznámky. Na tú otázku tvoju, Marián, ktorú si položil, musím jednoznačne odpovedať, naša politická strana, my ako predkladatelia Ľudová strana Naše Slovensko predložila takú novelu zákona o umelom prerušení tehotenstva, ktorá chráni život od počatia po prirodzenú smrť bez ohľadu na akékoľvek ďalšie kritériá, bez ohľadu na farbu pleti, jazyk, národnosť, náboženstvo, jednoducho ochraňuje ľudský život všetkých ľudí. Pretože ako kresťania a nielen ako kresťania musíme povedať, že ľudský život je niečo nedotknuteľné a posvätné a tak to musí aj zostať. Nerozlišujeme a ani nebudeme rozlišovať otázka ochrany života medzi, medzi ničím. Ďakujem.
Mikloš, Ivan, poslanec NR SR (2013-02-12):
Ďakujem pekne. Pán predseda, odporúčam, aby sa Národná rada uzniesla podľa § 73 ods. 3 písm. c) o prerokovaní tohto návrhu zákona v druhom čítaní. Prosím, dajte hlasovať.
Zahorčák, Viliam, poslanec NR SR (2021-05-28):
Áno, aj ja to isté, takže prinesiem.
Jurinová, Erika, podpredsedníčka NR SR (2013-06-04):
S reakciou na faktické poznámky pán poslanec Poliačik.
P. Paška, predseda NR SR: (2009-12-02):
(Hlasovanie.) 140 prítomných, 60 za, 33 proti, 46 sa zdržalo, 1 nehlasoval. Tento návrh sme neschválili.
B. Bugár, podpredseda NR SR: (2002-07-03):
(Hlasy v rokovacej sile.) Páni poslanci, ticho. Nech sa páči pán poslanec, máte slovo.
Paška, Pavol, predseda NR SR (2013-12-06):
Pán poslanec Novotný.
Bugár, Béla, podpredseda NR SR (2017-06-16):
Pokiaľ, samozrejme, ak to bude prerokované, pán predseda je rozhodnutý tú správu zaradiť. Takže to už záleží na tom, ako sa dohodnete s poslancami, ktorých máte vo výbore.
Danko, Andrej, podpredseda NR SR (2023-12-14):
Poslanec Gröhling. Nie je v sále, stráca poradie. Pán poslanec Dostál.
Šimečka, Michal, podpredseda NR SR (2024-01-25):
S doplňujúcou otázkou pán poslanec Dostál.
Brixi, Otto, poslanec NR SR (2015-05-06):
Dajte teraz, prosím, hlasovať o tom, že predmetný návrh zákona pridelíme na prerokovanie ústavnoprávnemu výboru, výboru pre pôdohospodárstvo a životné prostredie, výboru pre obranu a bezpečnosť a výboru pre ľudské práva a národnostné menšiny s tým, že za gestorský výbor je určený ústavnoprávny výbor, ktorý prerokuje návrh zákona do 32 dní a ostatné výbory do 30 dní od prerokovania v Národnej rade v prvom čítaní.
Nachtmannová, Oľga, poslankyňa NR SR (2012-06-27):
Ďakujem za slovo. Pán poslanec Hlina, nie je mi celkom jasné z vášho vystúpenia, kde sa vám ten incident stal, lebo hovoríte o Bruseli a zároveň hovoríte o Rade Európy. Tak myslím, že viete, že Rada Európy nesídli v Bruseli, sú to dve úplne nezávislé inštitúcie, Rada Európy je niečo iné. To v prvom rade. A na druhej strane ešte by som vám chcela povedať, osobne si myslím a myslí si to väčšina z nás, že na ľudské práva sme všetci mimoriadne citliví, nielen vy. Ľudské právo je prirodzené, univerzálne právo všetkých ľudských bytostí. Nie je závislé od nejakej jurisdikcie. V tomto sa snáď stotožníme. Čiže nie je dôležité to, ako presne bude zastrešené, dôležité je, aby sa v štáte rešpektovali ľudské práva, aby sa rešpektovala Všeobecná deklarácia ľudských práv a slobôd. Tá ľudská dôstojnosť musí byť základom úplne všetkých zákonov, všetkých právnych noriem a správania sa všetkých občanov, koľko je ich v tom štáte, nielen exekutívy a nielen legislatívcov. A ešte jeden pohľad trošku filozofický. Viete, veľakrát diskusia o ľudských právach skĺza až k takej určitej anarchii. Musíme si tiež uvedomiť, že niekedy naše ľudské právo naráža na ľudské právo niekoho iného. Proste sloboda jednotlivca končí tam, kde začína sloboda ďalšieho človeka. Ďakujem. (Potlesk.)
V. Veteška, podpredseda NR SR: (2003-11-07):
Skončilo sa to? Je to správne? Dve minúty uplynuli? B. Hanzel, poslanec: Po prvej minúte mi stiahli mikrofón, takže je mi to ľúto.
Kollár, Boris, predseda NR SR (2023-03-22):
(Zaznievane gongu.) Kolegyne, kolegovia, budeme pokračovať. S faktickou poznámkou vystúpi pán poslanec Kočiš. Nie? Aha, ty rozprávaš, dobre. Tak v rozprave vystúpi teraz pán poslanec Svrček. Nech sa páči. [Pokračovanie rokovania o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov , tlač 1398.]
Číž, Miroslav, podpredseda NR SR (2015-03-18):
Teraz ako posledný riadne prihlásený do rozpravy vystúpi pán poslanec Kuffa. Má slovo.
Ďuriš Nicholsonová, Lucia, podpredsedníčka NR SR (2016-09-06):
Ďakujem veľmi pekne, pán poslanec. Prosím, zaujmite miesto určené pre spravodajcu. Otváram týmto všeobecnú rozpravu, najprv k písomnej časti rozpravy. Dostala som tri prihlášky. Za klub OĽANO vystúpi pani poslankyňa Remišová, za klub SaS pán poslanec Baránik a neskôr to uzavrie, písomnú časť rozpravy, pán poslanec Beblavý. Nech sa páči, pani poslankyňa Remišová, máte slovo.
Gibalová, Monika, poslankyňa NR SR (2014-06-11):
Ďakujem pekne. Pán predseda, prosím, dajte hlasovať o postúpení tohto návrhu zákona do druhého čítania.
Kollár, Boris, predseda NR SR (2021-06-17):
Prosím, prezentujeme sa a hlasujeme. (Hlasovanie.) Prítomných 126 poslancov, za 84, proti 18, zdržalo sa 24. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme. (Hlasovanie.) Prítomných 140 poslancov, za návrh 139, 1 sa zdržal. Konštatujem, že tieto body zo spoločnej správy sme schválili. Nech sa páči, bod 5.
Šimečka, Michal, podpredseda NR SR (2023-12-18):
Ďakujem veľmi pekne. Pani poslankyňa Nash.
Bernaťák, Tibor, poslanec NR SR (2020-02-21):
Ďakujem. Ja tiež absolútne súhlasím s Ankou Verešovou. Absolútne si myslím, že Istanbulský dohovor by nemal byť v našom právnom poriadku a vôbec by sme sa naň nemali odvolávať. Čiže absolútny súhlas. Tak ako si povedala, akékoľvek násilie na ženách je zlé. Naozaj zlé a ešte raz, zlé. Ale nebavme sa len o ženách, bavme sa naozaj aj o deťoch, o senioroch, na toto, to nejak dohovor zabúda. A čo ma naozaj prekvapilo, keď som pred časom, tak ako aj Anka hovorila, videl jeden papier, ktorým nebol odsúhlasený grant z nórskych fondov, a jedno z odôvodnení bolo, že či sú, že, že ste nesúhlasili s Istanbulským dohovorom. Ako to kde sme? Keď súhlasíte s Istanbulom, dostanete, keď nesúhlasíte, nedostanete. Čo tam po tom, že v nejakom zariadení sú týrané ženy? Toto je to farizejské. Na jednej strane zariadenia, ktoré sa venujú týraným ženám, nedostanú grant, lebo nesúhlasia s Istanbulským dohovorom. Opätovne hovorím. To čo je za logiku? Ide vôbec o týrané ženy? To je choré. A to, čo si spomínala vlastne na konci, naozaj to prvé uznesenie vlády bolo, bolo nutné upraviť technicky, aby v zmysle ústavy tam to procesne bolo stopercentné, aby naozaj pani prezidentka sa nemohla vyhovárať, že zase nedostala nejaký, nejaké uznesenie Národnej rady, resp. ten, tá procedúra nebola zachovaná, takže aj z tohto dôvodu vlastne som rád, že vláda upravila návrh uznesenia, a teraz je už v poriadku.
V. Veteška, podpredseda NR SR: (2006-03-15):
(Hlasovanie.) Prítomných je 126 poslancov, za 99, proti 0, zdržalo sa 25, nehlasovali 2. Konštatujem, že Národná rada schválila, aby predmetný návrh zákona bol prerokovaný v druhom čítaní. Prosím ďalšie návrhy. P. Kuljaček, poslanec: Pán predsedajúci, súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím podpredsedu Národnej rady Slovenskej republiky č. 1541 z 24. februára 2006 prideliť v druhom čítaní na prerokovanie tento návrh okrem Výboru Národnej rady pre financie, rozpočet a menu aj Ústavnoprávnemu výboru Národnej rady, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo. Za gestorský výbor navrhujem Výbor Národnej rady Slovenskej republiky pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte hlasovať o mojom návrhu.
Žiak, Miroslav, poslanec NR SR (2020-09-29):
Ďakujem pekne. Ja chcem povedať pánovi Štefanovi Kuffovi, poslancovi, že mu, že prijímam jeho ospravedlnenie za jeho urážlivé slová, ale trvám na tom, že je John Rambo aj zabijak.
Mičovský, Ján, poslanec NR SR (2012-06-21):
Ďakujem, pani predsedajúca. Začnem od konca. Pán Kollár, skutočne, vy ste to vystihli. Ja okrem toho, že si teda vážim všetky tie argumenty, aj tie fantastické, by som povedal, veľmi zrozumiteľné vysvetlenia, ktoré ste teda dnes nám ponúkli. Bolo to pomerne nezabudnuteľné pre mňa. Chcem povedať, že ozaj ste odhadli aj tú skutočnosť, že vo mne bojujú tie dva pocity, a možno vašu radu budem ešte veľmi pozorne používať v týchto večerných hodinách, lebo ja naozaj, to moje presvedčenie mám založené viac na tej sile svedomia ako na sile rozumu. Ale to je situácia, s ktorou sa musí každý z nás vyrovnať, a ja im prajem všetkým, aby to tak urobili, aby tá deliaca čiara išla možno pomedzi to svedomie a vedomie. Takže ďakujem za to odporúčanie, celkom vážne ho prijímam a vážim si ho, lebo ste to vystihli. Pán Sulík, s tou priepasťou by som nesúhlasil. My sme tých ľudí nezobrali so sebou kvôli tomu, že sú to samovrahovia a že teraz všetci naskáču veľmi rýchlo preč a ja ich nasledujem. To sú ľudia, ktorí sú nie samovrahovia, oni len v rôznej kondícii došli spolu so mnou, tá partia sa vytvorila, ako sa vytvorila, došli so mnou do toho bodu a ja, keby išli skákať ako nejakí blázni, ktorí utrpeli tropickú nemoc, tak určite za nimi neskočím, ale im možno treba pomôcť, možno máme my teraz povinnosť prejaviť istú, istú silu, ktorú možno napodiv nie tie vyspelé západné krajiny, ale to malé Slovensko môže prezentovať, možno za strašne drahých nákladov. Možno sú to náklady budúceho úspechu Slovenska, možno je to obrovský vabank risk, že tie peniaze vkladáme do niečoho, že Slovensko bude predstavovať o päť, o desať, o dvadsať rokov autoritu, ktorou nahradíme možno dnešné autority, lebo poznáme históriu. Nie ten istý je stále na vrchole. (Prerušenie vystúpenia časomerom.).
Pčolinský, Peter, podpredseda NR SR (2022-12-02):
Ďakujem pekne. Chce sa vyjadriť spravodajkyňa? Nie. (Reakcia spravodajkyne.) Hlasovanie zajtra, dnes o jedenástej.
Jurinová, Erika, podpredsedníčka NR SR (2015-06-23):
Pán poslanec Muránsky.
B. Bugár, podpredseda NR SR: (2001-11-28):
Takže, pán poslanec Maňka, nech sa páči, máte slovo a informujte nás o výsledku prerokovania vráteného zákona. V. Maňka, poslanec: Ďakujem. Vážený pán predsedajúci, vážený pán minister, vážené kolegyne, vážení kolegovia, dovoľte mi, aby som sa vám ospravedlnil za malé meškanie. Nemal som k dispozícii podklad, ktorý som si bol zabezpečiť. A dovoľte, teraz vás budem informovať o spoločnej správe výboru pre financie, rozpočet a menu. Ako spravodajca gestorského výboru podávam Národnej rade Slovenskej republiky v súlade s § 90 ods. 2 zákona č. 350/1996 Z. z. o rokovacom poriadku túto spoločnú správu výborov Národnej rady Slovenskej republiky o prerokovaní uvedeného zákona. Budem vás informovať o priebehu z rokovania výborov. Výbor pre financie, rozpočet a menu, ústavnoprávny výbor a výbor pre verejnú správu prerokoval zákon z 26. októbra 2001, ktorým sa mení a dopĺňa zákon č. 39/1993 Z. z. o Najvyššom kontrolnom úrade v znení zákona č. 458/2000 Z. z. a zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov, ktorý bol vrátený prezidentom Slovenskej republiky na opätovné prerokovanie (tlač 1264), v súlade s rozhodnutím predsedu Národnej rady Slovenskej republiky č. 1383 zo dňa 13. novembra 2001... (Ruch v sále.)
Grendel, Gábor, podpredseda NR SR (2022-02-25):
Pani poslankyňa Kozelová.
Šalitroš, Radomír, poslanec NR SR (2023-11-16):
Pán poslanec Krajčí, neviem, či viete, že skupina Penta mala počas vašej vlády dvakrát také zisky ako v rokoch počas vlády pred vami, takže neviem, koho to sú kamaráti. Ďakujem.
J. Kvorka, poslanec: (2009-06-17):
Predseda Národnej rady Slovenskej republiky rozhodnutím č. 1130 z 29. mája 2009 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Navrhovanou úpravou sa zakazuje práca, ktorou je maloobchodný predaj tovaru v obchode a v niektorých ďalších zariadeniach počas nedele a vymenovaných sviatkov s výnimkou predaja tovarov, ktoré sú taxatívne uvedené v prílohe návrhu zákona. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby ho prerokovali výbory, ktorým bol návrh zákona pridelený, v termíne do 2. septembra 2009 a gestorský výbor v termíne do 4. septembra 2009. Pán predsedajúci, ďakujem, skončil som svoju spravodajskú informáciu a prosím, otvorte rozpravu k návrhu zákona.
Grendel, Gábor, podpredseda NR SR (2022-06-14):
Vyhlasujem rozpravu za skončenú. Želá si záverečné slovo pán navrhovateľ? Nech sa páči.
Zmajkovičová, Renáta, podpredsedníčka NR SR (2012-09-25):
S faktickou poznámkou pán poslanec Kaník? Faktická? S faktickou... (Reakcia poslanca.) No ešte som neotvorila rozpravu. Faktické poznámky, dvaja, dvaja poslanci, pán poslanec, traja poslanci, pán poslanec Viskupič, Novotný, Mikuš a Matovič posledná faktická poznámka. (Reakcia z pléna.) Pán poslanec Sulík, prosím vás, zapnite ho. Nech sa páči, pán poslanec Novotný.
Hrušovský, Pavol, podpredseda NR SR (2010-12-16):
Pán poslanec Jahnátek, nech sa páči.
Pročko, Jozef, poslanec NR SR (2024-01-23):
Tomáš, veľmi dobre si naznačil, že im to vadí. Im vadí naša rozprava, im vadia naše faktické. Pellegrini v relácii rozprával, že oni vlastne tam nič nerozprávajú, oni si len ďakujú, že ďakujú pánovi poslancovi, ďakujú predsedajúcemu, že oni len ďakujú. Ja to nerobím, ale teraz by som chcel poďakovať za diskusiu Matejíčkovej, Čavojovej, Hazuchovi a Richterovi, ktorí teraz diskutovali. Oni určite diskutovali o zákone, oni sa tam bavili veselo, vyrušovali, oni, oni sa bavia aj, bavili sa počas vystúpenia Petra Polláka, keď ho rasisticky urážali, mali tam ešte viacerých, takže oni diskutujú. Oni sem prídu, tu sedia a vyrušujú a nemajú s tým žiaden problém. Keď nemáte ani tú štipku hanby, že aby ste tam tichučko sedeli a nevyrušovali, tak, prosím vás pekne, aspoň sa správajte tak, ako rozprávate. Vy nám tu rozprávate, že nemáme vyrušovať, že nemáme sa, nemám sa správať, nemáme vykrikovať, ale ako inak ja upozorním Danka na to, že porušuje zákon, Blahu, že porušuje zákon. Vy ste teraz porušovali rokovací poriadok. Máte šťastie, že Šimečka je taký, aký je, že vás neupozorňuje. Ale vkuse vyrušujete. A vy keď, dievčatá, prídete sem, tak vy ste úplne že úžasné, vy dve. Takže aspoň skúste, keď ste už teda v tej koalícii, ale ja hovorím, že verím, že ste sa teda, že ste diskutovali o tom Suskovom zákone a že hovorili o tom, že Susko, no Susko, a poviete mu, to, čo robíte, Susko, vy sa nehanbíte? Veď tento zákon bude znižovať, toto znižovanie trestov bude viesť k zvýšeniu trestnej činnosti. Určite sa o tom bavili. A vám nie je, Susko, hanba, že toto robíte? Mne je hanba za vás.
Danko, Andrej, predseda NR SR (2018-03-26):
Ďakujem. Bez reakcie pani poslankyne. Prihlásená je pani poslankyňa Zimenová. Pripraví sa pani poslankyňa Blahová.
Hlina, Alojz, poslanec NR SR (2015-06-24):
Ďakujem pekne. Ďakujem kolegom za reakcie. Špeciálne tým, ktorí reagovali vecne, lebo prísne vzaté, pán Hraško, ja by som sa hrúzil toho, že by ste náhodou o niečom rozhodovali niekedy vy, poviem otvorene. Fakt povedať, že potraviny, všetky potraviny, čiže aj kaviár? Aj kaviár, aj lososa? Viete, že fakt niekedy preklápať nejakú habaďúru nejakou inou radou, väčšou habaďúrou, mi nepríde riešením, prosím vás! Ale vrátim sa k tomu. A možno som bol expresívnejší. Ja neviem, jak to mám povedať, proste, ak cítite, že niečo je zlé, proste, že je to nespravodlivé, že to je nekorektné, že proste uráža tých ľudí, že proste nemôžete s každým narábať ako s oddaným teliatkom, ktoré blažene vztyčuje svoje oči a pozerá, čo spadne zo stola. Naozaj, nevyprosujte si proste nejakú poslušnosť, slepú poslušnosť. Tú rétoriku si neupravujte, nechoďte s týmito prejavmi na prvú signálnu sústavu. Presne pán Brocka jak to povedal, že ahá, zjavil sa Richter, pán Richter v parlamente, znamená, že niečo bude? Viete, že to sú také podnety, že naozaj mi to príde mimoriadne cynické. Máte dobrých spindoktorov, to treba uznať. Ale prosím vás, povedzte aj im, že my tu nie sme žiadni indiáni. Viete, že to je tiež aj korektne, že možno naozaj keď používajú tieto metódy, ja sa nechcem dotknúť nejakej krajiny, možno niekde v Strednej Amerike, Južnej Amerike alebo neviem kde, ja stále chcem byť v tom vedomí, že sme minimálne v stredoeurópskom priestore v tesnom kontakte so západoeurópskou kultúrou. Prosím vás, naozaj, nechoďte tu s týmito podnetmi pre prvú signálnu sústavu, že ste tu a... (Prerušenie vystúpenia časomerom.)
Paška, Pavol, predseda NR SR (2014-11-10):
Reakcia? (Reakcia z pléna.) Nie. Pán poslanec Frešo. Nevidím ho v sále. Pán poslanec Viskupič.
V. Petríková, podpredsedníčka vlády a ministerka spravodlivosti SR: (2009-09-16):
Úplne stručne sa vyjadrím k tomu, čo ste tu predniesli, a myslím si, že to nesúvisí s predkladaným materiálom, ktorý je predmetom tohto rokovania v tomto bode programu. Vaše vystúpenie bolo také invektívne voči ministerstvu spravodlivosti, a teda aj voči mne, považujem ho za nespravodlivé. Tvrdenia, ktoré ste uviedli, nie sú ničím podložené. Sú vaším, teda vaším názorom. Vyhlasujem, že nie som teda v žiadnom vzťahu s trestne stíhanou, teda obžalovanou sudkyňou, ktorej prípad je na Špeciálnom súde. Akonáhle, teda svoje rozhodnutie ohľadom pozastavenia výkonu činnosti prehodnotím po tom, čo bude rozhodnuté o prijatí alebo neprijatí obžaloby. Tento svoj názor som verejne prezentovala a za týmto svojím názorom si stojím. Nie som v žiadnom vzťahu, nemám žiadne informácie od advokáta obžalovanej sudkyne, nepoznám tohto advokáta, nepoznám ani danú sudkyňu. A aj určité informácie, ktoré počúvam v médiách, sú absolútne nepravdivé, nesprávne a osobne sa ma veľmi dotýkajú. Ja nepovažujem stav v justícii za taký alarmujúci a za taký katastrofálny, ako je tu prezentovaný. Pretože toto, vážené dámy, vážení páni, vážené poslankyne, vážení poslanci, nie je pravdou! Naozaj to nie je pravdou, pretože stav v justícii je konsolidovaný a my od pracovníkov justície, od sudcov, nechceme nič iné, len aby poctivo, svedomite a spravodlivo rozhodovali. Nič iné sa od nich nežiada. Myslím si, že sudcovia majú vytvorené podmienky preto, aby mohli čestne, spravodlivo, bez prieťahov konať vo veciach, konečne, pretože máme, zvýšili sme počet sudcov na rozdiel od predchádzajúceho obdobia predchádzajúcej vlády, keď nebolo možné navýšiť počet sudcov napriek tomu, že ja ako sudkyňa, zodpovedne vyhlasujem, že sme boli zavalení neskutočným množstvom prípadov, tisíce a tisíce vecí, ktoré naozaj sudca nemohol zvládnuť. Nebolo to vo fyzických ani v psychických silách tohto sudcu. Teraz je však situácia iná. Máme oveľa vyšší počet sudcov a je možné, aby sme ako sudcovia, je možné, aby to množstvo prípadov, množstvo káuz, ktoré prejednávajú, aby ich prejednávali bez prieťahov, spravodlivo a v súlade so svojím najlepším vedomím a svedomím. Takže naozaj vystúpenie pána Lipšica považujem za invektívu voči ministerstvu spravodlivosti aj voči mne a považujem to za veľmi nespravodlivé. Ďakujem za pozornosť. (Potlesk.)
Paška, Pavol, predseda NR SR (2014-03-18):
Ďakujem, pán predseda, ale je ešte len 18. marca, takže všelijak to je. (Reakcia z pléna.) Pán poslanec Mičovský.
Kvorka, Ján, poslanec NR SR (2019-10-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2018-06-13):
Pán poslanec Suchánek.
Hort, Milan, podpredseda NR SR (2010-08-10):
Prepáčte, pán kolega, poprosím všetkých, ktorí sa nachádzajú v rokovacej sále a musia si niečo vydiskutovať, páni ministri, pani kolegyňa, poprosím vás, skúste diskutovať o tých veciach mimo rokovacej sály, lebo vystupuje poslanec so svojím príspevkom a bol by som rád, keby sme trošku zachovali elementárny postoj slušnosti. Ďakujem. Nech sa páči.
Grendel, Gábor, podpredseda NR SR (2021-03-30):
Spravodajcom k tomuto bodu je pán poslanec Peter Vons, ktorému teraz dávam slovo, aby predniesol správu z gestorského výboru pre hospodárske záležitosti.
Pčolinský, Peter, podpredseda NR SR (2022-10-26):
Pani poslankyňa, máte procedurálny návrh?
Grendel, Gábor, podpredseda NR SR (2020-06-10):
Preruším vás, pán predseda, nehnevajte sa. Vyhlasujem dvojminútovú prestávku, aby ste sa dorozprávali, kolegovia, a keď sa tak stane, tak budeme pokračovať v rozprave. Nemá to takto zmysel. Pán predseda reaguje na podnety, ktoré dostával v rámci rozpravy a faktických poznámok, a tak ďalej, takže budeme pokračovať o 11.10 hod. (Prestávka.) (Po prestávke.)
Lebocký, Tibor, poslanec NR SR (2013-03-26):
Teraz budeme hlasovať o bodoch 9 a 10 pozmeňujúceho návrhu pána poslanca Mičovského.
Pčolinský, Peter, podpredseda NR SR (2023-01-26):
S ďalšou faktickou pán poslanec Šefčík. Pána poslanca zapnite.
Šeliga, Juraj, podpredseda NR SR (2021-02-04):
Dobre. Pán minister, chcete v rozprave či po rozprave? V rozprave? Tak budeme... (reakcia ministra), dobre. Samozrejme. Pán Pročko bol posledný, pozmeňovacie návrhy boli podané, vyhlasujem rozpravu za skončenú. Nech sa páči, pán minister, máte slovo.
Ďuriš Nicholsonová, Lucia, podpredsedníčka NR SR (2018-12-03):
Áno, ďakujem veľmi pekne, pán poslanec. V rozprave teraz vystúpi pán poslanec Fecko, nech sa páči.
Jahnátek, Ľubomír, minister pôdohospodárstva a rozvoja vidieka SR (2012-05-03):
Neviem, odkiaľ máte tú informáciu, že som ponúkol post pánu Becíkovi za štátneho tajomníka? Pán Becík nie je, nebol nikdy mojím nominantom na štátneho tajomníka a štátnym tajomníkom je úplne niekto iný a nie je ani v nominácii vo vrcholových orgánoch nikto z tých, ktorí spôsobili práve nielen túto kauzu, ale aj iné kauzy, o ktorých pán Mičovský hovoril, ako je pán Novotný a spol. Čiže títo ľudia majú červenú momentálne na ministerstve pôdohospodárstva a majú červenú v Štátnych lesoch. Čiže to len na upresnenie a ešte možno jednu poznámku, keď mám slovo. Pán Mičovský, ja som nevedel o tom, že vy ste hovorili s premiérom aj o pôžičke dvoch miliárd a myslím si, že nevedeli o tom ani... (Výpadok zvuku.)... ale môžem vás ubezpečiť, že, a to sa dá nakoniec nájsť v záznamoch z rokovania vlády, že tá dvojmiliardová pôžička neprešla kvôli dvom ministrom vlády, a to bol Jano Počiatek ako minister financií a ja ako minister hospodárstva, ktorí sme boli zásadne proti tomu, lebo materiál bol tak pripravený, že skôr napĺňal tú predstavu, o ktorej ste vy hovorili, ako titulok, ktorým ho predkladal pán minister do vlády, čiže my sme zastavili tie dve miliardy. (Potlesk.)
Nash, Natália, poslankyňa NR SR (2023-12-18):
Ďakujem za slovo, pán predsedajúci. Ďakujem, pán Grendel, za váš príspevok. Súhlasím s vami, že tento návrh zákona sleduje len jeden hlavný cieľ a tým je zásadne oslabiť nezávislosť Úradu pre dohľad nad zdravotnou starostlivosťou. Dosadením vhodnej osoby na miesto predsedu alebo predsedníčky úradu dosiahnete ako vláda úplné spolitizovanie tejto inštitúcie. Je smutné, že koalícia sa takto hanebne snaží ovládnuť nezávislé štátne úrady, napríklad okrem iných aj štatistický úrad či protimonopolný úrad. Protimonopolný úrad je práve ten, ktorý dohliada na férovú podnikateľskú súťaž na Slovensku, a ten chcete tiež spolitizovať a týmto tú férovú súťaž ohroziť. Aj predložený pozmeňujúci návrh na ovládnutie protimonopolného úradu pomôže oslabiť kontrolné mechanizmy tejto inštitúcie a jeho spolitizovanie. Tu aspoň vidíme, čo je prioritou tejto vlády. Nie je to rozpočet na rok 2024, ale je to ovládnutie kontrolných inštitúcií v krajine. Ďakujem.
Kollár, Jozef, poslanec NR SR (2013-09-03):
Ďakujem pekne. Vážený pán predseda, žiadam doplniť program 23. schôdze o nasledovné dva body. Po prvé, správu podpredsedu vlády Slovenskej republiky pre investície Ľubomíra Vážneho o kvantifikácii objemu verejných zdrojov, ktoré bude musieť Slovenská republika zaplatiť orgánom Európskej únie v rámci tzv. revízií. Po b) správu o kvantifikácii objemu finančných prostriedkov, ktoré nebudú zo strany Európskej únie preplatené v rámci čerpania eurofondov. Druhý bod, predloženie správy podpredsedu vlády a ministra financií Petra Kažimíra o spôsobe zdrojového krytia hore uvedeného výpadku zo štátneho rozpočtu. Zdôvodnenie: Podľa zverejnených informácií priamo zo strany podpredsedu vlády Ľubomíra Vážneho toto riziko sa kvantifikuje v rozsahu od 40 do 100 mil. eur. Dokonca sa objavujú informácie o stovkách miliónov eur, čo vážne ohrozuje rozpočet na rok 2014 a Národná rada by mala o tom rokovať.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme o tomto návrhu. (Hlasovanie.) Prítomných 141, za 139, 1 sa zdržal, 1 nehlasoval. Konštatujem, že sme posunuli návrh zákona do druhého čítania. Nech sa páči, výbory.
Richter, Ján, poslanec NR SR (2022-12-06):
Ďakujem pekne za slovo. Vážený pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2022-09-28):
Prosím, prezentujme sa a hlasujeme. (Hlasovanie.) Prítomných 140 poslancov, za 53, proti 27, zdržalo sa 56, nehlasovali 4. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Nasleduje hlasovanie v prvom čítaní o návrhu poslancov Pellegriniho, Sakovej, Rašiho, Tomáša, Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1137, bod 65 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Slavěne Vorobelovej, aby hlasovanie uvádzala. Pani poslankyňa, nech sa páči, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1137.)
Zmajkovičová, Renáta, podpredsedníčka NR SR (2014-07-02):
Pán poslanec Záhumenský.
B. Bugár, podpredseda NR SR: (2003-09-18):
Pán poslanec Bódy, nech sa páči. P. Bódy, poslanec: Ďakujem za slovo, pán podpredseda. Vážená pani poslankyňa Bollová, nastolili ste množstvo otázok o morálke súčasného systému. Ja vám položím len jednu: Je morálne, aby obhajkyňa amorálneho komunistického režimu, ktorého obete odškodňuje súčasný systém, kázala o morálke? Ďakujem. (Potlesk.)
B. Bugár, podpredseda NR SR: (2002-02-08):
F. Halmeš, poslanec: Páni podpredsedovia, vážené panie poslankyne a páni poslanci, na svojej 69. schôdzi ma výbor pre sociálne veci a bývanie poveril, aby som predložil spravodajskú správu, vystúpil ako spravodajca na dnešnej schôdzi a v súlade s príslušnými paragrafmi zákona o rokovacom poriadku č. 350/1996 Z. z. a ďalších legislatívnych náležitostí konštatujem, že tento návrh zákona spĺňa aj po formálnej stránke predpoklady na predloženie, na prerokovanie v parlamente, a to či už paragrafové znenie alebo dôvodovú správu. Účelom, predovšetkým, hlavným účelom tohto návrhu zákona pána poslanca Vavríka je rozšíriť pôsobnosť niektorých ustanovení, ako to konštatoval v návrhu zákona č. 315/2001 Z. z. o hasičskom a záchrannom zbore aj na zamestnancov mestských hasičských a záchranných zborov. Zo stanoviska ministerstva financií vyplýva, že v návrhu štátneho rozpočtu nie je vytvorený dostatočný priestor na pokrytie uvedených finančných nárokov a že požiadavka je neúmerná. Stanovisko ministerstva máte k dispozícii. Napriek tomuto stanovisku chcem ako spravodajca, vychádzajúc z oprávnení, ktorými disponujem ako spravodajca, odporučiť tento návrh zákona na prerokovanie v druhom čítaní. Súčasne odporúčam, aby tento návrh pána poslanca Vavríka bol pridelený na prerokovanie ústavnoprávnemu výboru, výboru pre sociálne veci a bývanie, výboru pre financie, rozpočet a menu a výboru pre verejnú správu s tým, že za gestorský výbor, ako je predznačené, navrhujem v súlade s rozhodnutím predsedu výbor pre sociálne veci a bývanie. Lehoty na prerokovanie do 8. marca v určených výboroch a gestorský výbor do 11. marca 2002. Pán podpredseda, prosím, aby sa otvorila rozprava.
Kazda, Radovan, poslanec NR SR (2022-09-22):
Ďakujem. Vážený pán predsedajúci, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 1249 z 21. septembra 2022 pridelil výboru pre hospodárske záležitosti návrh zákona, návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov a dopĺňa zákon č. 250/2012 Z. z. o regulácii v sieťových odvetviach (tlač 1197), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 121. schôdzi dňa 22. septembra 2022. Uznesením č. 340 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 72. schôdzi Národnej rady. Vážený pán predsedajúci, otvorte, prosím, rozpravu.
Paška, Pavol, predseda NR SR (2014-10-14):
(Hlasovanie.) 136 prítomných, 79 za, 29 proti, 28 sa zdržalo. Bod 76 sme schválili.
Zmajkovičová, Renáta, podpredsedníčka NR SR (2012-09-20):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Poliačik.
Kočiš, Eduard, poslanec NR SR (2021-12-07):
Veľmi pekne ďakujem za slovo, pán predsedajúci. Pán kolega Kazda, na vás sa strašne ťažko reaguje, pretože vy odbiehate od jednej témy k druhej, potom od tretej k piatej a potom sa zase vraciate úplne na začiatok. To, čo ste začal úplne na samom začiatku, to znamená, že prečo nie 300, prečo nie 400, prečo nie 150 eur – tak ako ste sa vo vládnej koalícii, resp. na rade dohodli, a prečo si tento pán, ktorý tu teraz predstavuje túto svoju atómovú zbraň v hodnote 500 plus 100, niečo také zaumienil a niečo také predvádza, resp. niečo také presadzuje. No tak na to je jedna jednoduchá taká floskula alebo také jednoduché vysvetlenie. Pretože tento človiečik, ktorý sa správal ako najväčší primitív a takým vulgárnym spôsobom, akým on tu minulý týždeň nakladal celému slovenskú národu, všetkým poslancom v pléne Národnej rady Slovenskej republiky, takto sa nesmie správať žiaden politik, žiaden štátnik. Ale tento pán nie je ani politik, ani štátnik. On je jednoducho také jedno veľké dieťa. Veľké dieťa, ktoré jednoducho na pieskovisku pozbieralo všetky hračky a teší sa z toho, že čím ďalej, tým viac môže zlostiť svojich koaličných partnerov a robí mu to neskutočne dobre, robí mu to neskutočnú radosť, ak môže rozoštvávať ľudí okolo seba. Čiže vy takémuto panáčikovi na jednej strane všetko tolerujete, na druhej strane, keď vám trošku šliapne na chvost, tak nejakým zázračným spôsobom ho začnete kritizovať, ale nemáte gule na to, aby ste ho jednoducho už kopli do zadku. Čiže to, čo teraz vlastne rozprávate, že nepodporíte tento návrh zákona, ja tomu úplne chápem, úplne rozumiem. Pretože v strane SaS ste nastavení na čísla a tieto čísla vám veľmi nesedia, ale jednoducho to, čo už vy necháte robiť so sebou, ako s politikmi, ako s politickou stranou, ako s jednou súčasťou vládnej koalície, tak už by ste sa mali naozaj nad sebou zamyslieť a buď z tej koalície odísť, alebo ho nechať, nech si robí ďalej, čo chce.
Hrnčiar, Andrej, podpredseda NR SR (2016-12-06):
Ďakujem, pán podpredseda vlády. Chce zaujať stanovisko spravodajca? Nie je tomu tak. Prerušujem rokovanie o tomto bode programu. V rokovaní pokračujeme v prerušenej rozprave v druhom čítaní o návrhu poslancov Gála, Antala, Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj, tlač 271. Poprosím pána poslanca Gála, aby zaujal miesto určené pre navrhovateľa a tak isto pána poslanca Bublavého, aby zaujal miesto určené pre spravodajcov. Do rozpravy sú ešte písomne prihlásení poslanci: Antal, Petrák, Bastrnák a pán poslanec Budaj. Nech sa páči, pán poslanec Antal. (Pokračovanie v rokovaní o návrhu poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov , tlač 271.)
Bugár, Béla, podpredseda NR SR (2019-06-20):
Ďalej v rozpravy vystúpi pán poslanec Baránik, nech sa páči.
Sulík, Richard, predseda NR SR (2010-08-11):
Ďakujem. Pán Mamojka.
Galko, Ľubomír, poslanec NR SR (2015-06-23):
Ďakujem pekne. No, ja nebudem hovoriť o veciach, v ktorých s pánom premiérom súhlasím. Bolo toho pomerne dosť. Ja sa potom k tomu vyjadrím v rozprave. Ja by som len dve poznámky si dovolil povedať k tomu, čo bolo povedané alebo čo povedané nebolo. Prvá poznámka je. Pripájam sa k tomu, čo povedali moji dvaja kolegovia, veľmi opatrný by som bol v legislatívnych iniciatívach, ktoré by nejakým spôsobom sprísňovali zhromažďovanie ľudí na Slovensku. Ja som dokonca zachytil vo vašom vystúpení, že už ste nehovorili len o extrémistoch, ale aj o ľuďoch, ktorí chcú vytĺkať politický kapitál. No, to je veľmi nebezpečné, zakazovať niekomu, kto chce urobiť nejaké zhromaždenie a povedať, že to zhromaždenie nemôže byť urobené, lebo on by chcel vytĺkať len politický kapitál. Aj na jeseň, keď boli veľké protesty proti rozkrádaniu zdravotníctva, tak sme boli obviňovaní z toho, že chceme vytĺkať len politický kapitál. To je prvá poznámka. Ale druhá poznámka, ktorú chcem povedať, a ja som to viac-menej už naznačil na výbore ministrovi vnútra pánovi Kaliňákovi a ktorú, musím povedať, je, že si myslím, že za nárast nenávisti a za to násilie, ktorého svedkami sme boli aj v sobotu, si nesie svoj diel zodpovednosti aj vládna strana SMER. (Reakcie z pléna.) Pán predseda vlády Fico aj pán minister vnútra niekoľkokrát, niekoľkokrát odmietli kvóty, niekoľkokrát to urobili verejne, ale všetci smerácki poslanci v Európskom parlamente za povinné kvóty zahlasovali. Všetci štyria. Do nohy. A oni si naďalej aj za týmto svojím hlasovaním stoja. Europoslankyňa za SMER verejne hovorí o ministrovi vnútra z jej vlastnej strany, že sa zaňho a za jeho postoje v súvislosti s imigrantami a utečencami hanbí. Pán premiér, a to má byť akože čo? (Reakcia z pléna: „Demokracia. Demokracia.“ ) Ja viem, že vy ste sa snažili to nejakým... (Prerušenie vystúpenia časomerom.)
Matovič, Igor, poslanec NR SR (2016-09-13):
Ja hovorím k príspevku pani Cigánikovej. Hovorím, že... (Prerušenie vystúpenia časomerom.)
Hrnčiar, Andrej, podpredseda NR SR (2019-01-29):
Pýtam sa, či sa chce niekto prihlásiť do rozpravy ústne. Končím možnosť nahlásiť do rozpravy. Nech sa páči, pán poslanec Poliačik.
Blanár, Juraj, podpredseda NR SR (2023-02-14):
Ďakujem, pán spravodajca. Otváram všeobecnú rozpravu. Do rozpravy som dostal písomnú prihlášku jednu, pani poslankyňa Anna Zemanová, po jej vystúpení dám možnosť prihlásiť sa ústne do rozpravy. Nech sa páči, pani poslankyňa, máte slovo. (Reakcia z pléna.) Pani poslankyňa Zemanová, máte slovo.
Ďurica, Ondrej, poslanec NR SR (2022-02-03):
Ďakujem za slovo, pán predseda. Pán kolega Lehotský, ja som sa prihlásil, priznám sa, do faktickej len z toho titulu, že vy ste veľmi-veľmi ostro vystúpil aj voči pánovi doktorovi Urbanovi. Citujem, vy ste povedal: „55 % ľudí sa nedá zaočkovať a za to ste zodpovedný vy,“ ale zrejme ste myslel ako celú teda stranu alebo aj nás ďalších kolegov, „a toto je vaša chyba, ste zodpovední za ich životy.“ A veľmi dobre mi teraz prihral pán doktor Urban, pretože on sa vám v týchto dvoch minútach snažil vysvetliť, o čo ide jemu, o čo ide nám ako predkladateľom toho zákona. A takisto vám povedal, že je sám očkovaný, že neodmieta v mnohých prípadoch očkovanie, dokonca ho odporúča svojim starším pacientom alebo rizikovej kategórii pacientov. A mne na tom vadí presne tá jednofarebnosť alebo teda vy nepripúšťate absolútne žiadnu ako keby diskusiu a to vám poviem otvorene, že ja tu nevykrikujem častokrát v súvislosti s očkovaním, pretože nie som lekár a nevidím do toho, ani ma to v princípe nezaujíma, pretože nie je to téma, ktorej by som sa venoval a ktorá by ma nejakým spôsobom lákala, ale presne z tohoto titulu, presne, presne rétorika vášho typu a to, čo prezentuje aj súčasná vláda, či už ministerstvo zdravotníctva, alebo ešte Igor Matovič v pozícii premiéra, tak ako začal túto nešťastnú kampaň, to mňa presvedčilo, aby som bol opatrný, aby som sa na to pozeral aj trošku inak. A vôbec teraz neriešim nejaké odborné hľadisko alebo nejdem do hĺbky, pretože toto mňa presvedčilo. Ale ja vám chcem povedať, že takýchto ľudí je strašne veľa na Slovensku a vy nemôžete povedať teraz, že oni počúvajú nás poslancov, a preto sa nedajú zaočkovať. Veď tie vlny odporcov sú aj v zahraničí. Veď tí ľudia uvažujú takisto. To nie je... (Prerušenie vystúpenia časomerom.)
Krajniak, Milan, poslanec NR SR (2017-04-04):
Vážený pán podpredseda, vážené dámy a páni. Vážený pán kolega Vašečka, ja s návrhom na obmedzenie práce v nedeľu súhlasím na sto percent a na 99,9 % súhlasím aj s argumentami, ktoré ste v rozprave použili, ale predsa len by som chcel oživiť toto naše rokovanie tým, že upozorním na to 0,1 percenta. Vy, pán kolega Vašečka, aj viacerí kolegovia ste spomínali a používali príklady, že malo by to byť u nás tak ako v tých vyspelejších krajinách. Musím sa priznať, že mne sa to slovo „vyspelejšia krajina“ v porovnaní s mnohými krajinami, ktoré sú na západ od nás, veľmi nepáči. Myslím si, že by sme mali sa rozhodovať podľa toho, čo my tu na Slovensku považujeme pre Slovensko za dobré. A v tejto súvislosti o tom, v tej debate o vyspelosti a nevyspelosti, by som chcel pripomenúť jednu pravdivú historku z talianskeho parlamentu, kde v zúrivej debate sa hádal poslanec z juhu Talianska s jedným poslancom z Ríma. Až to ten poslanec z Ríma nevydržal a zakričal tomu z juhu: ´Čo vy nám tu rozprávate?! Veď kým ste vy ešte liezli po stromoch, my už sme boli všetci homosexuáli.´ Takže toľko by som chcel upozorniť, že vyspelosť a nevyspelosť, na to môžeme mať rôzne názory. Argumentujme tým, čo považujeme za dobré pre nás, a argumentujme tým, že čo my považujeme za správne. Ďakujem.
Bugár, Béla, podpredseda NR SR (2017-10-18):
Na vystúpenie pána poslanca s faktickou poznámkou ako jediný pán poslanec Dostál. Máte slovo.
Hort, Milan, podpredseda NR SR (2011-05-24):
Vážené kolegyne, vážení kolegovia, prajem príjemné popoludnie, budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony . Máte ho ako tlač 284 a spoločná správa výborov má číslo 284a. Vítam pána podpredsedu vlády Rudolfa Chmela, ktorý už zaujal miesto určené pre navrhovateľov, takisto aj pána Ondreja Dostála, ktorý plní funkciu spravodajcu. Dopoludnia sme prerušili vystúpenie v rozprave pána poslanca Rafaela Rafaja, ktorému teraz odovzdávam slovo na dokončenie svojho vystúpenia s tým, že ďalším v poradí, ktorý je do rozpravy prihlásený, je pán poslanec Marek Maďarič. Nech sa páči pán, poslanec, je tu priestor pre vaše vystúpenie v rozprave.